Langit Tidak Selalu Cerah

Langit Tidak Selalu Cerah merupakan sebuah filem Melayu yang diterbitkan di Malaysia pada  1981. Filem Langit Tidak Selalu Cerah  diterbitkan dalam bentuk filem warna.

Filem Langit Tidak Selalu Cerah mula ditayangkan pada 1981 di pawagam seluruh negara. Menampilkan Mokhtaruddin, Uji Rashid dan ramai lagi.

Pengarah
Filem Langit Tidak Selalu Cerah diarah oleh pengarah S. Sudarmaji pada 1981.

Ringkasan
Seorang isteri, Huzaimah yang tergila-gilakan pangkat dan kemewahan sanggup meninggalkan suaminya yang hidup sederhana dan anak mereka yang masih kecil. Dia menggunakan bakat seninya untuk mencapai impiannya dan berjaya mengecapinya dengan bantuan dan dorongan dari Armali dan rakan-rakannya yang lain. Tetapi dia telah diperdaya oleh Jeff yang menabur kata-kata manis. Kerjaya sebagai penyanyi sudah berakhir dan kini dia terjebak pula ke lembah pelacuran. Setelah ditinggalkan oleh Jeff yang dianggapnya sebagai kekasih itu, dia mula sedar kesilapannya lalu cuba pulang ke pangkal jalan. Langkah pertamanya ialah mencari suami dan anak yang ditinggalkannya dahulu. Tetapi sayangnya, dia telah disahkan menghidap penyakit HIV. Sementara itu, Amran dan Murni telah memulakan hidup baharu dengan Rohana dan Mak Mah dengan mengusahakan gerai makanan di kampung. Walaupun Huzaimah telah berjumpa dengan Amran dan Murni namun semuanya telah terlambat pintu hati Amran telah tertutup rapat untuk memberi kemaafan terhadap Huzaimah. Selepas Huzaimah menyelamatkan Murni dari jatuh ke dalam gaung. Baharulah Amran memaafkan Huzaimah setelah dipujuk oleh Rohana. Huzaimah sempat bertaubat dan mungkin dia sembuh dari penyakitnya.

Pelakon
 Mokhtaruddin sebagai Amran 
 Uji Rashid sebagai Huzaimah / Emma
 Mozaid sebagai Jefri / Jaafar
 Dinda Sumantri sebagai Armali
 Maria Arshad sebagai Rohana
 Ruminah Sidek sebagai Mak Mah
 Ali Rahman sebagai Kadir
 Sharifah Aminah sebagai Isteri Kadir
 H. M. Busra sebagai Busra
 Sharif Babu sebagai Mr Rama
 Noorizan sebagai Sharifah
 Mak Enon sebagai Mak Enon (Orang Gaji Kadir)
 Norasnizah Zaidi sebagai Murni

Lagu
 Ulek Mayang nyanyian oleh Uji Rashid
 "Langit Tidak Selalu Cerah" nyanyian Uji Rashid
 "Penghibur Lara" nyanyian Uji Rashid

Pencapaian
 Pelakon Kanak-Kanak Terbaik dimenangi oleh Norasnizah Zaidi di dalam Festival Filem Malaysia ke-2 (FFM2)
 Pelakon Wanita Terbaik di FFM2: Calon unggulan - Uji Rashid; watak antagonis utama, mungkin satu-satunya yang berbeza pernah didukung Uji berbanding filem-filemnya yang lain
 Pelakon Pembantu Wanita Terbaik di FFM2: tercalon sebagai Calon unggulan - Noreen Bahrom; watak gadis yang terpedaya dengan pujukan manis seorang "bapa ayam"

Lihat juga
 Filem Malaysia tahun 1981

Pautan luar
 Langit Tidak Selalu Cerah di Filem Kita
 Langit Tidak Selalu Cerah di Unifi TV

Langit Tidak Selalu Cerah
Langit Tidak Selalu Cerah